Sever Voinescu: Falia care desparte conservatorii și progresiștii e tot mai largă în SUA. Problema este că aceste tabere sunt egale.
Sever Voinescu: Nu cred că America este în genunchi, dar suferă la capitolul imagine. Sever Voinescu: Falia care desparte cele două mari grupuri culturale, de conservatori și progresiști, e tot mai largă, dar ce-mi da mie cu adevărat motive de panică este că aceste tabere sunt egale. Valeriu Șuhan: Ceea ce am văzut ne-a îngrozit. Nu mă așteptam să se întâmple așa ceva în SUA, care reprezintă un etalon al democrației.
Legat de evenimentele din SUA, Sever Voinescu, redactor șef Dilema Veche, a punctat că America are de suferit la capitolul imagine, în urma protestelor violente de miercuri."Nu cred că America este în genunchi. America a avut multe revolte de genul acesta, dar e prima dată când este s-a pătruns în Capitoliul, ceea ce dă o greutate simbolică aparte acestor proteste. Nu aș spune că America, ca arhitectură a instituțiilor democratice e în pericol", a comentat Sever Voinescu.El a adăugat că ce se întâmplă mai grav nu este la nivelul insituțiilor, ci la nivelul societății."Falia care desparte cele două mari grupuri culturale, de conservatori și progresiști, e tot mai largă, dar ce-mi da mie cu adevărat motive de panică este că aceste tabere sunt egale. Când vorbim de majoritate și minoritate, există reguli care sunt respectate", a adăugat sursa citată.Valeriu Șuhan: Nu acreditez ideea unei lovituri de stat, dar e greu de înțeles de ce Poliția nu a fost pregătităÎn emisiunea "ȘTIU" a fost prezent, Valeriu Șuhan a comentat, în cadrul emisiunii "ȘTIU", că nu se aștepta ca astfel de incidente violente să aibă în loc în America."Ceea ce am văzut ne-a îngrozit. Nu mă așteptam să se întâmple așa ceva în SUA, care reprezintă un etalon al democrației. FBI-ul și alte entități informative americane aveau informații despre derularea acestor manifestări și în legătură cu intențiile lor violente. E greu de înțeles cum de forțele polițienești nu erau pregătite, nu erau echipate", a spus Valeriu Șuhan."Nu vreau să acreditez ideea unei tentative de lovitură de stat, dar sunt întrebări la care autoritățile americane ar trebui să răspundă în cel mai scurt timp", a adăugat el.